ભોપાલની એક ગર્લ્સ હોસ્ટેલની કેટલીક છાત્રાઓએ હોસ્ટેલ વોર્ડન વિરુદ્ધ ધર્મ પરિવર્તન માટે દબાણ કરાયું હોવાનો ગંભીર આક્ષેપ કરતા ખળભળાટ મચી ગયો છે. આ અંગે તેમણે રાજ્યના મુખ્યમંત્રીને લેખિતમાં એક ફરિયાદ પણ કરી છે. એક અખબારના અહેવાલ મુજબ પ્રોફેસર કોલોની સ્થિત કમલા નેહરુ ગર્લ્સ હોસ્ટેલની એક ડઝન જેટલી છાત્રાઓએ હોસ્ટેલના વોર્ડનઅનાસ્તસિયા ટોપ્પો સામે ધર્મ પરિવર્તન કરવાનું દબાણ કરવાનો આક્ષેપ લગાવ્યો છે અને મુખ્યમંત્રી નિવાસે આ અંગે લેખિત ફરિયાદ મોકલી છે.